Stopteken

'n Stopteken is 'n verkeersteken wat ontwerp is om bestuurders in kennis te stel dat hulle heeltemal tot stilstand moet kom en seker te maak die kruising is veilig en vry van voertuie en voetgangers voordat hulle verby die teken ry. 

In meeste lande is die teken 'n rooi agthoek met die woord STOP, in óf Engels óf die nasionale taal van daardie spesifieke land, in wit of geel vertoon. Die Weense Konvensie oor Padtekens en Seine laat ook 'n alternatiewe weergawe toe: 'n rooi sirkel met 'n rooi omgekeerde driehoek met óf 'n wit óf geel agtergrond, en 'n swart of donkerblou STOP.
 

Sommige lande kan ook ander tipes gebruik, soos Japan se omgekeerde rooi driehoek stopteken. Besondere regulasies rakende voorkoms, installasie en nakoming van die tekens verskil volgens sommige jurisdiksie.

Verwysings